Richmond zubia (Tasmania)

Richmond zubia (ingelesez: Richmond Bridge) Tasmaniako Richmond hiruan dagoen arku-zubi bat da. Australian oraindik zutik dirauen harrizko arku-zubi zaharrena da eta 2005ean Australiako ondare nazionalen zerrendan sartu zuten. Historia John Thomas Bigge britainiar komisarioak Coal ibaia zeharkatzeko zubi baten beharra azaldu zuen 1820an. Zubia presoek lan behartuetan eraiki zuten. Butchers Hill harrobiko hareharrizko blokeak erabili ziren. Lanak 1823an hasi ziren eta 1825eko abenduaren 11n inauguratu zen, 1823an eraiki zela dioen plaka bat ikusten bada ere. Bigge's Bridge izena eman zioten hasieran, gaur egun hiriaren izena erabiltzen da zubia izendatzeko. Egitura Harrizko zubia da, sei arku dituena. Erdiko lau arkuek 8 eta 8,5 metro arteko begia dute, alboetako biek 4,3 ea 4,1 soilik. Zubiak 41 merotako luzera du eta 7,2 metrotako zabalera. Autoak, oinezkoak eta txirrindulariak igarotzen dira gainetik. George Goverren mamua George Grover presoen zaindari krudela zen. Presoek erail egin zuten eta gorpua zubitik behera bota zuten. Ez zen errudunik aurkitu. Kondairak dio gauetan George Groverren mamua azaltzen dela zubiaren inguruan. Iruditegia Erreferentziak Kanpo estekak